Playin Cop (Heroes of Henderson ~ Prequel) by Liz Kelly | NOOK Book (eBook) | Barnes & Noble® B&N Top 100 NY Times Bestsellers
Heroes of Henderson , #1 Kameel – Bloedrooi trappies – Kameel se gebabbel
On September 18, 2019 By KameelIn Die Lewe
As ek maar eerder kon sê bloedrooi rose… maar nee, nou is dit bloedrooi trappies.
Vir die laaste twee weke is dit ‘n gewerfskaf op die erf…. en op die dakke van die huis en woonstel. Dit was weer tyd vir die verwers. Deur dit alles heen het ek my tuin bewonder wat nou vol in blom staan. Wat veral vir my mooi was, was die staaltrappies op na die dek toe. Die helfte van die trappies was eenkant toegegroei met groot groen varkoorblare, en die pragtigste lelies. Aan die anderkant het ‘n rankplant begin om deur die trappe te loer. “Dis so mooi ek moet ‘n foto neem,” het ek vir myself gesê, maar dit nie gedoen nie. Ken het begin praat dat die trappe ook geverf moet word, en elke keer die kleur rooi bygevoeg, maar ek het my nie daaraan gesteur nie. Hy het al voorheen die trappe geverf en weet dit moet die kleur van hout wees. So kom hy met ‘n blikkie verf hier aan en vra skoonseun of dit reg is as hy die verwers vra om die trappe te verf. Vanoggend is hy vroeg hier uit. Ek hoor later ‘n gewerfskaf buite ons kamervenster, en kyk uit. Tot my skok begroet ‘n verwer en bloedrooi trappies my. Soos blits staan ek op die dek. Dis duidelik die man weet nie wat om met die varkore te doen nie. Ek gaan haal die snoeiskêr, verduidelik hom waar hy moet sny en stap weg. Ek wil nie sien hoe word my plante geruïneer nie. Nog minder wil ek die bloedrooi trappies sien.
Toe Ken terugkom was sy verweer dat ek mos weet hy kannie kleure goed onderskei nie. Dit is waar… maar sy skouers optrek en “Dis net vir twee jaar,” sluk ek swaar aan. Sy flou grappie dat die son nou kompetisie het is nie snaaks nie. Dit was altyd vir my so mooi wanneer ek die gordyne in die oggende ooptrek en my tuin begroet my. Maar om eerste ding in die oggend daardie bloedrooi trappies te sien gaan my gemoed mos glad nie goed doen nie.
Kameel – So lyk die rooi trappies
29 gedagtes oor “Kameel – Bloedrooi trappies”
Kameel, synde dat jy nou more die boekery avontuur vir ons Towerinne begin wil ek jou gerusstel met die simboliek van daai rooi trappe. Die heelal stuur ‘n boodskap. 😉
Trappe dui op beweging en vorentoe beweeg – jy gaan mos nou die storie begin.
Rooi dui op ‘raw power, elan, fervour, intense passion, aggression, authority’
Smaak my die heelal probeer vertel hier kom ‘n ding so van 12h00 Donderdag 19 September 2019. Trek daai stilettos aan en maak towerkuns en bestyg daai trappe ala Camilla-Kameel.
Op ‘n ernstige noot, ek sou die verwer vermoor het en manlief laat verf afstroop om dit reg te maak. Sterkte maat!
September 18, 2019 om 3:19 nm	 Antwoord
Dankie Vuurvliiegie…. ons storie gaan seker rooiwarm gloei 😉 Die trappe is sowaar ‘n skok op die sisteem. As ek nou vir my vuur op my kop wil gooi moet ek vir Ken sê doen oor. Sal maar wag en kyk hoe verloop sake.
September 18, 2019 om 3:33 nm	 Antwoord
Wit varkore en rooi trappies gaan ‘n mooi kontras skep teen die groen blare van die varkore. O, jy wil nie getroos wees nie? 🤔 Gaan koop rooi kleursel en kleur sy wit kerkhemde sodat hy dit mooier kan sien en wag twee jaar voordat jy weer vir hom nuwes koop.. Oef! Nee wag Hester, sjarrap jy nou.
September 18, 2019 om 3:44 nm	 Antwoord
Nou het jy my lekker laat lag 😂😂😂 Die rooi trappies, wit varkore en groen blare alleen behoort ‘n mooi prentjie te skep. Maar saam met die res van die tuin… en ‘n houtdek skreeu dit “WRONG!!” Moet bietjie dink oor daardie hemde 🤔 As jy nou lees ‘n vrou is vermoor… weet net jy het aandeel daaraan gehad 😂😂😂
September 18, 2019 om 3:54 nm	 Antwoord
September 18, 2019 om 4:18 nm
Sjoe, julle is bietjie rof met die arme Ken. Hy sê dan nou dat hy sukkel met kleure…😂🙈🙈🙈
September 18, 2019 om 5:41 nm	 Antwoord
Ook waar Una… maar ai daar staan sekerlik rooi op geskryf. 🤔
September 18, 2019 om 6:25 nm	 Antwoord
Kameeltjie, laat gaan dit nou maar. Onthou jou vriendin en die blinde sambok…
September 18, 2019 om 5:42 nm	 Antwoord
Moet maar net laat gaan… sal deur skrefiesoë na buite kyk wanneer ek gordyne oopmaak. 😊
September 18, 2019 om 6:28 nm	 Antwoord
Die son sal vinnig die ergste rooi verbleik. Plaas ‘n foto, dan kan ons dalk raadgee om dit bietjie te verberg.
September 18, 2019 om 5:46 nm	 Antwoord
Hoop ook dat die son ‘n goeie werk gaan doen. Sal sien omtrent foto…. op oomblik vermy ek die dek en tuin. Moet seker eers die skok verwerk 😂😂😂😂
September 18, 2019 om 6:34 nm	 Antwoord
Ek dink ook mens kan aan rook trappies gewoond raak, dalk is dit later selfs mooi? Sterkte.
September 19, 2019 om 2:25 vm	 Antwoord
Ek hoop jy is reg. Sal sê wanneer die trappies vir my mooi begin raak 😊
September 19, 2019 om 7:23 vm	 Antwoord
Ek jan raai dit gaan lank vat …
September 19, 2019 om 7:27 vm
Oeeee ek kan net dink hoe jy voel, dit sal my ook gemoedsbekakking gee soos blogmaats altyd sê…sterkte
September 19, 2019 om 5:59 vm	 Antwoord
Ek het nog nie moed gehad om my kamergordyn oop te trek vanoggend nie. Christa sê miskien raak hulle met tyd vir my mooi 😂😂 Sal sê wanneer dit gebeur.
September 19, 2019 om 7:26 vm	 Antwoord
Of maak dit heel toe met rank plant…oi
September 19, 2019 om 7:28 vm
Nou het ek nie woorde nie. Hoekom laat jy jou so opwen oor rooi trappies? n Oulap se rooi is tog mooi. Jy moet die geheel sien nie net die rooi trappies nie.
September 19, 2019 om 10:01 vm	 Antwoord
Dink die skok was vir eers te groot Scrapy. Sal seker met tyd gewoond raak…. hoop ek. 😂😂😂
September 19, 2019 om 10:21 vm	 Antwoord
Ek sou ook nie so n kleur vir trappe kon verwerk nie! Sit maar jou sonbril op dan sien jy swart trappe. (nou lag ek sommer vir my verspottigheid)
September 19, 2019 om 10:45 vm
🤔 Sonbril 😎 Sal daaroor dink. Ek is mos lief vir uitkyk… sal nou maar minder buite toe moet kyk. Het jy die foto gesien?
September 19, 2019 om 10:52 vm
Nie foto gesien nie!
September 21, 2019 om 9:28 vm
Ek hou mos eintlik van rooi. Eintlik hou ek mos baie van rooi. Uhm.
September 20, 2019 om 7:02 vm	 Antwoord
September 20, 2019 om 7:03 vm	 Antwoord
Nie nodig vir jammer nie…. of ja dankie!!! Het ju die foto van die trappies gesien 🙄
September 20, 2019 om 7:13 vm
Ek het dit iewers gesien, maar kan nie onthou waar nie.
September 20, 2019 om 7:27 vm
Net die blog na Die Rooi Trappies…. sê So lyk die rooi trappies. Net so opsigtelik soos jou rooi kopdoek 😊
September 20, 2019 om 7:33 vm
Ek kan dalk jou trappies leen as ek weer met die kopdoek moet paradeer.
September 20, 2019 om 7:57 vm
Dit vertel die rooi kopdoek my 😂😂😂
September 20, 2019 om 7:11 vm	 Antwoord